google/wiki40b huggingface dataset:
Songe Træsliperi

Songe Træsliperi var et tresliperi som holdt til på Songe i Tvedestrand kommune. Virksomheten ble stiftet 21. mai 1912. Ifølge selskapets vedtekter skulle «Selskabets formaal er at produsere og sælge træmasse samt paa anden maate at nyttiggjøre sine eiendomme.»
Selskapets første disponent var ingeniør Albert Wüller. Denne stillingen hadde han frem til sin død i 1944. Etter han overtok svigersønnen, Alf Christophersen, som disponent.

Produksjon

I april 1913 startet produksjonen ved tresliperiet. Tremassen fra virksomheten ble eksportert til blant annet England for papirproduksjon.
Songe Træsliperi var et flere tresliperier i tvedestrandsområdet. De øvrige var Gjeving Træsliperi og Fostvedt Træsliperi. 
Etter hvert ble konkurransen i markedet for hard for mange av tresliperiene, noe som også viste seg i dette distriktet. I 1968 slo tresliperiene på Fostvedt og Gjeving seg sammen, mens tresliperiet på Songe fortsatte alene. Den 11. november 1972 var det imidlertid slutt for Songe Træsliperi. Da la selskapet ned sin virksomhet etter 60 års drift.

Arkivet

Arkivet etter Songe Træsliperi befinner seg på Aust-Agder museum og arkiv i Arendal. Det inneholder møteprotokoll for hele bedriftens periode, korrespondanse, aksjebrev, en del dokumentasjon knyttet til produksjon, tømmerhandel og regnskap, samt en del tekniske tegninger.
Melobasis

Utseende

Små til middelsstore, blanke, mer eller mindre metalliske praktbiller. Dekkvingene har vanligvis tydelige punktrader og er tilspissede og sagtakkede i spissen.

Utbredelse

Slekten er utbredt i Australia.
Holguinia holguin

Utseende

En middelsstor (vingespenn ca. 30-35 millimeter), brun smyger med litt smale og spisse forvinger. Oversiden er mørkbrun med hvite flekker. Undersiden av bakvingen har spredte, grønnlige skjell.

Utbredelse

Arten lever på Cuba.
Nordre Sogsti naturminne

Nordre Sogsti naturminne, bedre kjent som "Sogstieika", er en stor sommereik som står mellom Sogstiveien og Sogstijordet ved kryss med Bjerkeveien i Frogn kommune, Akershus fylke. Eika ble fredet 10. februar 1928.
Undisonus

Undisonus er et musikkalbum med Terje Rypdal, utgitt i 1990.
Herman Ruge

Biografi

Han ble uteksaminert ved Oslo katedralskole (1901), tok filologisk embedseksamen ved Universitetet i Oslo (1908) og
ble adjunkt i Halden (1912), lektor ved Fagerborg videregående skole (1918–31), i administrasjonen av
Vahls skole (1931–33), rektor ved Tønsberg høyere allmenskole (1933–37) og deretter rektor ved Pedagogisk seminar i Oslo (1937—53).  I perioder var han lektor i norsk ved Universitetet i Hamburg, samt foreleser i pedagogikk ved
Norges landbrukshøgskole.  Han var også formann i Statens yrkeslærerskole.
Bergtora Skarphedinsdotter

Bergtora Skarpehedinsdotter (norrønt Bergþóra Skarphéðinsdóttir) (900-tallet-1011) var konen til Njål Torgeirsson på Bergtorskvål i Landøyar på Island. I Njåls saga blir hun presentert slik: «Bergtora heitte kona hans. Ho var dotter til Skarphdin, og eit dugande kvende og gildt menneske, men noko hardlynt av seg.»
Wycliffe Norge

Wycliffe Norge er en tverrkirkelig norsk misjonsorganisasjon tilsluttet den internasjonale paraplyorganisasjonen Wycliffe Global Alliance. Sammen utgjør de nærmere 100 organisasjoner, og står bak rundt 80% av alle dagens bibeloversettelsesprosjekter på verdensbasis.
Wycliffe Norge har per juni 2017 13 aktive utsendinger som jobber med tilsammen 18 språk, i 10 land.
Mange av utsendingene er engasjert i både språkutvikling og bibeloversettelse. Wycliffe samarbeider med menigheter og organisasjoner om utsendelse av personell. Internasjonalt har Wycliffe mer enn 6000 utsendinger, i tillegg til tusenvis av andre medarbeidere og støttepartnere. I samarbeid med Norad driver Wycliffe Norge også med bistandsarbeid, og har pr. 06 2017 to bistandsprosjekter i Pakistan.
Wycliffe mener at alle, uansett etnisitet og språk, burde ha rett til å ha Bibelen på sine egne språk. Som kristen organisasjon mener de at Gud er alles Far, og ingen mennesker skulle behøve å måtte lære seg et annet språk for å få tilgang til det Bibelen formidler til oss mennesker.
Wycliffes prosjekter innebærer ofte utvikling av skriftsystem, lese- og skriveopplæring, bibeloversettelse, samt styrking av folks rettigheter, identitet og kultur.
Wycliffes arbeid dreier seg om hele mennesket; En åndelig dimensjon gjennom bibeloversettelse og en menneskelig og diakonal dimensjon gjennom det språkvitenskapelige og bistandsmessige arbeidet. Arbeidet utføres hovedsakelig gjennom organisasjonen SIL International eller gjennom andre lokale og internasjonale samarbeidspartnere.
Gulflekkbakkefly

Utseende

Et middelsstort (vingespenn 33 – 39 mm), vanligvis mørkbrunt nattfly. Forvingen er brun, vanligvis ganske mørk, med mer eller mindre gulaktige nyre- og ringmerker. Området mellom dem er gjerne formørket. I den ytre delen av vingen er det en bue av små, svarte flekker. Bakvingen er skinnende hvit, grått bestøvet langs ytterkanten.

Levevis

Arten finnes i skogkanter, på ruskemark og i hager og parker, også i bynære områder. Larvene, som er aktive også om vinteren i mildvær, lever på ulike gras og urter. De voksne sommerfuglene flyr i august – september og kommer ofte til lys.

Utbredelse

Den er utbredt i Nord-Afrika, i Europa unntatt lengst i nord, og i Asia østover til Sentral-Asia, sørover til Midtøsten. I Norge forekommer den nord til Møre og Romsdal.
1320-årene

-- 1320 -- 1321 -- 1322 -- 1323 -- 1324 -- 1325 -- 1326 -- 1327 -- 1328 -- 1329
Tiårsoversikt
Olenecamptus

Utseende

Middelsstore, brunlige trebukker. Denne gruppen utmerker seg særlig ved sin langstrakte kroppsform, pronotum er tydelig lengre enn bredt, uten pigger på sidene.
Antennene hos hannene er rundt dobbelt så lange som kroppen.

Utbredelse

De fleste artene lever i Sørøst-Asia østover til Vanuatu, men slekten er også godt representert i Afrika inkludert Madagaskar.
Innvandring til USA

Amerikansk immigrasjon refererer til flytting til USA, som har gitt betydelig befolkningsvekst og kulturendring gjennom mye av Amerikansk historie. Økonomi, samfunnsforhold, og politikk i forbindelse med innvandringen har reist spørsmål om etnisitet, religion, velferd, arbeidsledighet, demografi, fattigdom, kriminalitet, nasjonalisme, og arbeidsmiljø.
I 2006 innvilget USA permanent oppholdstillatelse til flere innvandrere enn noe annet land i verden. I henhold til US Census Bureau's 2008 statistikk bodde det 37,960,935 utenlandsk fødte mennesker i USA, 12,5% av landets befolkning.
MFK Zemplín Michalovce

Myjavaspillere med flest landskamper

Vladimír Janočko - 56 kamper, 3 mål  Slovakia
Akaki Khubutia - 20 kamper, 3 mål  Georgia
Igor Žofčák - 14 kamper, 0 mål  Slovakia
Amadou Coulibaly - 12 kamper, 1 mål  Burkina Faso
Jaakkima

Jaakkima (tidligere: Jaakimvaara) er en tidligere finsk kommune som lå i Viborgs län. Kommunen lå ved innsjøen Ladoga i det området som ble avstått til Russland i 1944. Jaakkima hadde 3&503&8503&8 503 innbyggere i 1939. Jaakkima var omegnskommune til Lahdenpohja.
Jaakkima ligger i dag i Lakhdenpokhja rajon i den russiske republikken Karelia.
Heinrich-Heine-Universität

Heinrich-Heine-Universität i Düsseldorf er oppstått fra universitetsklinikken i byen og er fremdeles nært forbundet med denne. Det ble etablert i 1966 og fikk sitt nåværende navn på 70-tallet etter den tyske forfatteren Heinrich Heine.

Æresdoktorer

Prominente mottagere av æresdoktorverdigheten ved Heinrich-Heine-Universität Düsseldorf inkluderer bl.a. tidligere president Johannes Rau og Paul Spiegel (11. februar 2004).
Peder Vibe

Familie

I Frankrike hadde han hatt en forbindelse med en fransk dame, med hvilken han hadde sønnen Johan og datteren Antoinette.
Den 24. oktober 1641 hadde han giftet seg i København med Anne Cathrine Budde (1619–1665), datter av Frederik Budde til Tøllist på Øsel. De fikk tre barn sammen. Vibe døde den 7. august 1658, og ble begravet i Peder Wibes Krypt i Roskilde domkirke. Konen døde i august 1665 og ble begravet i samme krypt, hvor også to mindreårige døtre ligger.
Semitter

Semitter er en fellesbetegnelse på flere folkegrupper som fra omkring år 3000 før Kristus har dominert Midtøsten. Betegnelsen brukes først og fremst om folk som taler, eller har talt, semittisk språk. Semittene har imidlertid flere felles kulturtrekk. Både jødedom, kristendom og islam er oppstått blant semitter. 
Betegnelsen ble først gitt av den tyske språkforskeren A. L. von Schlözer i 1781 om etterkommerne etter Noahs sønn Sem.
Hirschfeldprisen

Hirschfeldprisen (fullt navn Hirschfeldprisen for fremragende innsats for økt forståelse og samfølelse mellom samfunnsgrupper) var en av norsk presses viktigste priser. Prisen ble stiftet i 1956 og ble delt ut for første gang i 1957. Prisen var oppkalt etter grossereren Moritz Hirschfeld (1870–1937), som hadde testamentert bort sin formue. Utdelingen av prisen var et samarbeid mellom Norsk Presseforbund og legatstyret i Oslo Handelsstands Forening. Legatets fond gikk tapt under Bankkrisen i 1991, og ble følgelig nedlagt. Etter at Hirschfeldprisen og Narvesenprisen ble avviklet har disse i realiteten blitt erstattet av Den store journalistprisen siden oppstart i 1991.
Torsken kirke

Messehagler

I Torsken kirke finner man en av de eldste messehaglene som er bevart i Norge. Messehagelen er sannsynligvis fra rundt 1500 og stammer fra Braunschweig i Tyskland. Den er lagd av grønt brokadestoff med for av strie. Motivet er klart førreformatorisk, da det viser den kjente helgengruppen Anna selv tredje, altså Jesus, Jomfru Maria og Anna, Marias mor. Denne gruppen står ved foten av korset der Jesus henger. Messehagelen er i dårlig stand.
I tillegg har kirken en messehagel i rød plysj som ble gitt til kirken av sokneprest Urdahl i 1762.

Madonnafigur

Madonnafiguren i kirken er ikke original, men en kopi som ble laget av P.C Omtvedt i 1977 etter en original fra tidlig 1400-tall. Originalen står nå (1984) i Universitetet i Oslos oldsakssamling og er lagd av eik. Madonnafiguren viser Maria med Jesus, der Jesus holder en bok på fanget. Ved føttene til Maria sitter Josef, og man ser også en okse og et esel.

Krusifiks

På alteret er det et krusifiks fra 1500-tallet. Krusifikset er mest trolig lagd i Lübeck. Krusifikset ble funnet på kirkeloftet av biskop Eivind Berggrav da han var på bispevisitas i 1930-årene. Hvor lenge det hadde ligget der er uklart, men det stod ikke oppført i en inventarliste fra 1870. Krusifikset har plass for en relikvie, og det ble også funnet et relikvie på krusifikset. Dette var en beinsplint som lå i en blå tøypose.  
Da det ble funnet manglet krusifikset en arm, men et har senere blitt restaurert, og står nå over alteret i kirken.
Vektløfting under de britiske imperie- og samveldeleker 1962

Vektløfting under de britiske imperie- og samveldeleker 1962. Vektløfting var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 ble det konkurrert i sju vektklasser i vektløfting, kun for menn. England ble beste nasjon med tre gullmedaljer foran Singapore med to.
Friidrett under Sommer-OL 2012 – 4 × 400 meter stafett menn

Rekorder

Det ble satt årsbeste av Bahamas. I tillegg satte Bahamas og Trinidad og Tobago nasjonale rekorder. Flere lag satte årsbeste for dem.

Kvalifisering

Kvalifiseringsregel: de første 3 i hvert heat (Q) og de 2 deretter raskeste på tid (q) kvalifiseres for finalen.
I barndommens dage

Teksten

1.I barndommens dage så glade vi går

med roser på blomstrende kinn.

Da ser vi ei engelen som smilende står

og titter i hjertet oss inn.
2.Da visste vi ei hva vi eiede da

nu vet vi først hva den er verdt,

det var en så deilig bedårende sang

som aldri vi høre skal mer.
3.I barndommens dage var alt som et hav

med roser av pureste gull.

Da visste vi ei at det fantes en grav

et hjem mellom stener og muld.
4.Hver sorg som vi hadde var drepende stor

enskjønt den var liten mot dem

som senere trykket oss ned i mot jord

langt borte fra barndommens hjem.
5.I barndommens dage vi ønsket så titt

å gid jeg var voksen og stor,

gid skole og lekser og tvang var forbi

og selv jeg var far eller mor.
6.Men nu som jeg voksen blant sorgene går

og skuer så tankefullt frem.

Jeg ønsker mens tårer i øyet meg står

o gid jeg var barn igjen.
Anders Platou Wyller

Familie

Anders Wyller var sønn av Thomas Christian Wyller (1858–1921) og Birgitte Platou (1862–1922). Faren var stadsfysikus (bylege), av slekten Wyller, og mora av slekten Platou. Anders selv ble gift i 1926 med Anne-Marie Strindberg (1902–2007), som var datter av den svenske forfatteren August Strindberg. Deres sønn Arne August Wyller (1927–2001) ble en anerkjent astronom og professor i USA. En annen sønn ble far til musikeren Anders Wyller (født 1964).
Etter examen artium i Stavanger, studerte han jus ved Det Kongelige Frederiks Universitet i Oslo og ble leder av Det Norske Studentersamfund i 1925. Fra 1927 var han redaktør i Samtiden. Han bodde i Frankrike fra 1929 og var norsk lektor ved Sorbonne fra 1933 til 1936, da familien flyttet tilbake til Oslo. Han ble så dr. philos. året efter, med avhandlingen Paul Claudel. En kristen dikter og hans drama. (Paul Claudel (1868–1955) var en antinazistisk fransk forfatter som tyve år senere også ble biografert av Hallvard Rieber-Mohn.) 
Anders Wyller stiftet Nansenskolen, sammen med Kristian Schjelderup og Henriette Bie Lorentzen. Innvielsen fant sted på Lillehammer den 18. mars 1939. Ved invasjonen den 9. april 1940 meldte Wyller seg til tjeneste og ble sendt til Nord-Norge, hvor han hovedsakelig jobbet for Norsk rikskringkasting. Men han ville forlate landet. Da krysseren HMS «Devonshire» (1927) stevnet fra kai i Tromsø den 7. juni med kurs for England, var Wyller ombord, sammen med kong Haakon VII, kronprins Olav V og flere regjeringsmedlemmer. 
Han jobbet en kort tid for den britiske kringkastingen BBC i London, før han ble diagnostisert med kreft. Han ble sendt med fly til Sverige, hvor han fikk treffe familien, før han døde 2. oktober. 
I boka Kjempende humanisme, som kom ut etter hans død, presenterer han sine visjoner om menneskeverd og kristen humanisme.
Dumfries Castle

Dumfries Castle var en kongeborg i Skottland, noen ganger også kalt for «Kongens borg i Dumfries». Det var lokalisert ved Dumfries, ca. 2 km sør for bykjernen i Castledykes ved elven Nith. 3 km nord ligger Lincluden College Tower og 8 km nordøst ligger Torthorwald Castle.
Dumfries Castle var bygget en gang før 1214 og ble ødelagt allerede i 1334.
Festningen var både en kongelig bolig og en rettsbygning. Det ytre jordbelagte festningsverket ble erstattet av stein på begynnelsen av 1200-tallet. Under Edvard I av Englands besittelse ble det bygd en mottagelse og festningen fikk en vollgrav og en palisade av treverk.
Historikerne antar at Robert Bruce var den som ødela festningen i 1313 eller 1357. Han erobret festningen første gang i 1306, etter at han drepte sin skotske rival John Comyn i kirken i Dumfries.
Dagens tomme landskap gjør det vanskelig å forestille seg den opprinnelige arkitekturen for det store festningsanlegget.
Bondeungdomslag

Bondeungdomslag (BUL) er brukt som navn på mange lokallag av Noregs Ungdomslag, og delvis også Noregs Mållag  i byene. Det første var Bondeungdomslaget i Oslo, danna i 1899. Formålet til laga var i begynnelsen å arbeide for landsungdom som kom til byene, og å fremme målsak, edruskap og norsk folkekultur. De siste 50 åra har mer og mer av arbeidet dreid seg om aktiviteter som folkedans, amatørteater, idrett og sang. Den store møteaktiviteten som dominerte laga før er for det meste borte.
Bondeungdomslaga er lokallag i Noregs Ungdomslag (NU). Bondeungdomslaget i Nidaros, Bondeungdomslaget i Stavanger  og Bondeungdomslaget i Oslo med flere er i tillegg med i Noregs Mållag (NM). Noen lag som driver som bondeungdomslaga og er med i både NM og NU kaller seg «ungdomslag» eller «mållag og ungdomslag», det gjelder Bergen Ungdomslag Ervingen, Haugesund Mållag og Ungdomslag, Flekkefjord Mållag og Ungdomslag, Lindesnes Ungdomslag og Austegdelaget (Arendal).
Bondeungdomslag er altså knyttet til Noregs Ungdomslag og har ingen ting med landbruk å gjøre.
Bygdeungdomslag, derimot er Norges Bondelags ungdomsorganisasjon.
Appelsinpiken (film)

Handling

Appelsinpiken er basert på Jostein Gaarders roman med samme navn. Hovedpersonen er en ung gutt ved navn Georg som en dag finner et langt brev fra sin avdøde far. Brevet forteller blant annet om farens ungdomskjærlighet for den mystiske «appelsinpiken», og etterlater dermed et mysterium for Georg å løse. Historien hopper frem og tilbake mellom farens brev og fremtiden, den unge guttens tanker og hendelsene i farens liv.
Tidö-Lindö

Tidö-Lindö er et tettsted i Västerås kommune i Västmanlands län i landskapet Västmanland i Sverige. Tettstedet ligger på ei øy med samme navn i innsjøen Mälaren. I 2010 hadde tettstedet 637 innbyggere.
Musikken fra Izzat

Musikken fra Izzat er en samleplate med diverse artister, utgitt i september 2005. Albumet inneholder musikken fra filmen Izzat.
John Travolta

Privatliv

Travolta giftet seg med skuespillerinnen Kelly Preston i 1991. De har datteren Ella Bleu (født 2000); deres sønn Jett (født 1992) døde 2. januar 2009  i en alder av 16, av et anfall under en familieferie.og Benjamin født 2010 Han led en sykdom kalt Kawasakis sykdom som kan resultere i varierte smertefulle bivirkninger som anfall og i noen tilfeller hjerteproblemer.
John Travolta er medlem av scientologikirken. Sammen med skuespillerkollega Tom Cruise er han bevegelsens fremste kjendismedlem. I 2000 spilte han dessuten i Battlefield Earth (film), en kritikerslaktet science fiction-film basert på en roman av L. Ron Hubbard, scientologikirkens grunnlegger.
Travolta er utdannet pilot og eier fem fly, deriblant en Boeing 707-138 som har Qantas maling og merking da han er en goodwillambassadør for flyselskapet. Flyet bærer navnet Jett Clipper Ella og er oppkalt etter hans barn og Pan American World Airways som brukte Clipper i sine flynavn.
Pusnes gård

Pusnes Hovedgård på Tromøy ved Arendal ble bygd i 1751. Da den ble oppført lå den helt nede i vannkanten ved Tromøysund med vann på tre kanter. Senere ble området rundt gården utfylt og gården fikk parkanlegg og tidsriktig brygge.
Hovedhuset, som opprinnelig var en tømmerbygning på kun to etasjer, ble i 1770-årene utvidet med to fløybygninger. Vestfløyen ble brukt som avslappingssted for arbeidere og tjenere, mens østfløyen rommet tjenerrom og bryggerhus.
Til Pusnes Gaard hørte det låve, fjøs og to mindre uthus, og helt fram til midten av forrige århundre ble det drevet gårdsbruk på Pusnes med egen gårdsbestyrer, hester, kuer, griser og høns.
Grunnleggeren av Pusnes Mekaniske Verksted, Gunder Berthelsen, kjøpte hovedhuset med omliggende arealer i 1872, og eiendommen ble i familiens eie i nøyaktig hundre år før Pusnes Mekaniske Verksted overtok.
Pusnes Gaard ble totalrenovert i 1988 og var i mange år administrasjons- og representasjonsbygg for industribedriften på Pusnes.
Kaikourahalvøya

Kaikourahalvøya (engelsk: Kaikoura Peninsula) ligger nordøst på Sørøya på New Zealand. Den strekker seg fem kilometer ut i Stillehavet sør for byen Kaikoura i Canterbury. 
Maoriene har bodd på halvøya i rundt 1000 år. De brukte den som base for moajakt og høstet også store mengder kreps som fantes langs strendene. I sagnene er det fra denne halvøya den legendariske helten Māui skulle ha fisket fisken som ble til Nordøya. 
På 1800-tallet ble det opprettet europeiske hvalfangststasjoner i området. I dag er hvalsafari en populær turistaktivitet i området. Hvalene kommer til området fordi blekkspruter og andre dypvannsdyr blir tvunget opp gjennom Hikurangi Trench til overflaten på grunn av havstrømmene og den stigene havbunnen. Det har også vært observasjoner av vandrealbatross i området.
Sverre Grøner

Idrettsmeritter

Grøner deltok i turn i OL 1908 i London, der det norske laget fikk sølv bak det svenske laget. Senere var han turntrener, og han skrev også turndelen av bokverket Idrætsboken som ble utgitt i 1922–23.
I tillegg til turn drev han med friidrett. I NM-sammenheng har han bronse i høydehopp fra 1910 og 1911, og gull i 1912 med høyden 1,68. I stille høyde har han en bronse fra 1911. Han spilte dessuten bandy for Kristiania Hockeyklub.

Familie og yrkeskarriere

Grøner var yngst av 6 søsken. Han tok eksamen artium i 1909, året etter hans OL-deltakelse, og ble fast premierløytnant i 1913. Senere ble han kompanisjef i Hans Majestet Kongens Garde, og kaptein fra 1923. Han tok Den gymnastiske centralskole i 1915. Han var lærer ved Statens Gymnastikkskole og direktør der fra 16. august 1933 til 1945. Da bodde han i Oscarsgate 39. Han har også fått utmerkelsen Ridder av Svenska Sverdorden. 
Han ledet også «radiotrimmen» på NRK en periode på 1930-tallet.
Strekdvergmåler

Utseende

En liten (vingespenn 18 – 22 mm), slank, grå måler. Den kan kjennes på at forvingene er noe tilspissede og på at den har oppbrutte, svarte streker langs lengdeårene. Forvingen er lyst grå med mange, mer eller  mindre tydelige, tverrbånd. Litt utenfor midten har den et, vanligvis tydelig, tverrbånd som har en skarp, vinkelformet innskjæring (spissen vender innover) nær forkanten, utenfor dette båndet et dobbelt, gråhvitt tverrbånd. Vingens ytre del er grå med en smal, hvit tverrstripe. Bakvingen er gråhvit. Larven er lang og slank, naken, grønn med en smal, rød sidestripe.

Levevis

Arten finnes i skogkanter, hekker, hager og parker. Larvene kan finnes på en rekke forskjellige busker og løvtrær, blant andre slåpetorn, hegg, hagtorn, berberis og rips. De voksne målerne flyr i mai – juni.

Utbredelse

Arten finnes i Europa, unntatt lengst i sør, og i Nord-Asia. I Norge finnes arten på Østlandet, Sørlandet og på Vestlandet nord til Hordaland.
Svensk-norska föreningen

Svensk-norska föreningen (SNF) er en svensk vennskaps- og samarbeidsforening mellom Sverige og Norge, grunnlagt i Stockholm 31. oktober 1942. Søsterorganisasjonen Norsk-svensk forening ble grunnlagt i Oslo i 1946.
Formålet med foreningen var fra begynnelsen av å gi humanitær støtte til det okkuperte Norge og å hjelpe norske flyktninger i Sverige. I årene 1942-48 var borgerråden Yngve Larsson foreningens leder, kommandør med stjerne av St. Olavs Orden.
Foreningen fikk tusenvis av medlemmer under andre verdenskrig, og mange politikere og kulturpersonligheter ble tidig medlemmer, deriblant sjefredaktørene Torgny Segerstedt og Ture Nerman, forfatterne Eyvind Johnson, Pär Lagerkvist, Marika Stiernstedt og Harry Martinson, politikere som Alva Myrdal, Östen Undén og Bertil Ohlin, fagforeningsmannen August Lindberg, Gunnar Andersson og Ragnar Casparsson, samt professorene Nils Ahnlund og Hans W-son Ahlman. Blant de norske medlemmene var norske LOs Martin Tranmæl, sjef for det norske flyktningkontoret Annæus Schjødt, professor Fredrik Paasche, forfatteren Helge Krog og oberstløytnant Ingvald Smith-Kielland.
Foreningen har idag cirka 200 medlemmer, og har som hovedformål å aktivt fremme kulturelt og historisk fellesskap mellom Sverige og Norge. Ordfører 2009-2010 er Kjell Anneling (svensk ambassadør i Oslo 1993-1997).